́лемѣй ѿ діа́кона єктеніѝ, сщ҃е́нникъ та́йнѡ глаго́летъ мл҃тву сію̀: ̑и іи҃се хрс̑тѐ, єдиноро́дный сн҃е, сы́й въ нѣ́дрѣ ѻ́ч҃и, и́стинный бж҃е, исто́чниче жи́зни и безсме́ртія, свѣ́те ѿ свѣ́та, прише́дый въ мі́ръ, є́же просвѣти́ти єго̀!Ѡзарѝ на́шу мы́сль ст҃ы́мъ твои́мъ дх҃омъ, и пріимѝ на́съ, вели́чество и бл҃годаре́ніе тебѣ̀ принося́щихъ, ѡ я̀же ѿ вѣ́ка ди́вныхъ твои́хъ великодѣ́йствіихъ, и є́же въ послѣ̂днія вѣ́ки сп҃си́тельнѣмъ твое́мъ смотре́ніи, въ не́мже въ на́ше немощно́е и ни́щее ѡдѣ́явся смѣше́ніе, и рабѡ́тнымъ мѣ́рамъ снизше́дый, и́же всѣ́хъ цр҃ю̀, єщѐ и ра́бскою руко́ю во іорда́нѣ крести́тися претерпѣ́лъ єсѝ, да водно́е єстество̀ ѡст҃и́въ, безгрѣ́шне, путесотвори́ши на́мъ є́же водо́ю и дх҃омъ па́ки рожде́ніе, и къ пе́рвому на́съ устро́иши свобожде́нію